L 318/14 Euroopa Liidu Teataja 4.12.2010 KOMISJONI MÄÄRUS (EL) nr 1126/2010, 3. detsember 2010, millega muudetakse määrust (EÜ) nr 1547/2007 seoses üleminekuaja pikendamisega Cabo Verde Vabariigi väljajätmiseks nende vähim arenenud soodustatud riikide nimekirjast, kelle suhtes kohaldatakse erikorda EUROOPA KOMISJON, võttes arvesse Euroopa Liidu toimimise lepingut, võttes arvesse nõukogu 22. juuli 2008. aasta määrust (EÜ) nr 732/2008, millega kohaldatakse üldiste tariifsete soodustuste kava ajavahemikus 1. jaanuar 2009 kuni 31. detsember 2011 ja millega muudetakse määrusi (EÜ) nr 552/97, (EÜ) nr 1933/2006 ning komisjoni määrusi (EÜ) nr 1100/2006 ja (EÜ) nr 964/2007, (!) eriti selle artikli 11 lõiget 8, ning arvestades järgmist: (1) Cabo Verde Vabariigi (edaspidi ,Cabo Verde”) suhtes kohaldatakse Euroopa Liidu üldiste soodustuste süsteemi raames vähim arenenud riikide erikorda (tuntud ka kui »kõik peale relvade” erikord). (2)? Määruse (EÜ) nr 732/2008 artikli 11 lõikega 8 nähakse ette, kui Ühinenud Rahvaste Organisatsioon jätab riigi vähim arenenud riikide nimekirjast välja, jäetakse see riik kõnealuse erikorra alusel soodustatud riikide nimekir- jast välja. Lisaks nähakse kõnealuse artikliga ette, et enne nimekirjast väljajätmist kehtestatakse vähemalt kolme aasta pikkune üleminekuaeg. (33) Ühinenud Rahvaste Organisatsioon jättis Cabo Verde vähim arenenud riikide nimekirjast välja alates 1. jaanua- rist 2008 (3). (4) Komisjoni määrusega (EÜ) nr 1547/2007 ) nähakse ette, et Cabo Verde jäetakse välja erikorra alusel soodus- tatud vähim arenenud riikide nimekirjast alates 1. jaa- nuarist 2011, pärast kolme aasta pikkuse üleminekuaja lõppu. (5) — Määrusega (EÜ) nr 1547/2007 ette nähtud üleminekuaeg sattus majanduskriisi aastatele ning seda iseloomustas kaubavahetuse mahu vähenemine, mis takistas Cabo Verde jõupingutusi majanduse mitmekesistamisel. Seega ei taganud üleminekuaeg Cabo Verdele vajalikku aega, et vabaneda ühe olulise ekspordisektoriga seotud liigsest sõltuvusest ning leevendada ,kõik peale relvade” erikorra kohaldamise lõpetamise võimalikku kahjustavat mõju. Sellepärast tuleks üleminekuaega pikendada kuni 1. jaanuarini 2012. (6) — Käesoleva määrusega ettenähtud meetmed on kooskõlas üldiste tariifsete soodustuste komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1547/2007 artikkel 1 asendatakse järgmisega: »Artikkel 1 Cabo Verde Vabariik jäetakse välja määruse (EÜ) nr 732/2008 I lisas sätestatud erikorra alusel soodustatud vähim arenenud riikide nimekirjast 1. jaanuaril 2012.” Artikkel 2 Käesolev määrus jõustub kolmandal päeval pärast selle avalda- mist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 3. detsember 2010 () ELT L 211, 6.8.2008, lk 1. (2) ÜRO Peaassamblee resolutsioon A/Res/59/210, 20. detsember 2004. () ELT L 337, 21.12.2007, lk 70. Komisjoni nimel president Jose Manuel BARROSO